বায়ান্নর একুশে ফেব্রুয়ারি গুরুত্ব ও তাৎপর্য সকলেরই জানা। শুরু থেকেই তাজউদ্দীন ভাষা আন্দোলনের সঙ্গে ছিলেন। সর্বদলীয় কর্মপরিষদে তার অবস্থান ছিল গুরুত্বপূর্ণ। একুশে ফেব্র“য়ারিতে তিনি ঢাকায় ছিলেন না, ছিলেন স্কুলে, শ্রীপুরে। ঢাকার আসার জন্য প্রস্তুতি নিয়েছেন সাত সকালেই, প্রথম ট্রেনটি ধরতে পারেননি অবাঞ্ছিত এক ঘটনার প্রতিবন্ধকতায়, রওনা হলেন ১২টা ১৪ মিনিটের ট্রেনে। ঢাকায় আসা জরুরি ছিল দুই কারণে। প্রথমটি ২১ ফেব্র“য়ারির প্রোগ্রাম ও দ্বিতীয়টি স্কুলের ব্যাপারে ডিপিআই ও এসডিও অফিসে জরুরি কাজ। ওই যে তার স্বভাব, কোনো দায়িত্বই অবহেলা করবেন না এবং স্থানীয় কাজকে মেলাবেন জাতীয় কাজের সঙ্গে, এদিনেও সেটা ঘটেছিল। ঢাকায় পৌঁছে মেডিকেল কলেজের সামনে ট্রেন থেকে নেমেছেন, শোনেন টিয়ার গ্যাস ছোঁড়ার বিষয়ে লোকে বলাবলি করছে। গুলিবর্ষণের ঘটনাটি তখনো ঘটেনি।